Woza Friday: Silomculi Womdumo weHip Hop uThabbz
Lumculi oleminyaka engamatshumi amabili lane yokuzalwa uzibike emphakathini ngengoma yakhe edla ubhedu eZimbabwe kanye lakwamanye amazwe ethi "Hey Wena"
BULAWAYO — Kuliviki kuhlelo Woza Friday silomculi wengoma zomdumo owe Hip Hop uThabbz. UThabani Ndlovu yena owaziwa kwezomculo ngegama elithiwa Thabbz ngomunye wabaculi abasakhulayo asebecula umdumo we Hip Hop ngenye indlela osusaziwa ngokuthi yiNdebele Rap. Lumculi oleminyaka engamatshumi amabili lane yokuzalwa njalo ohlala elokitshini le Lobengula koBulawayo, uzibike emphakathini ngengoma yakhe edla ubhedu kwele Zimbabwe kanye lakwamanye amazwe ethiwa ", yona ayicule endawonye lo Cal_Vin. Ivideo eyengoma le ethiwa  iyatholakala ebulenjini enkundleni eye You Tube ikanti iyadlalwa njalo kumabona kude emsakazweni weZambezi Magic. Ingoma le ethiwa  imenze wakhethwa njengomunye wabaculi abatsha abakuzinga laphezulu emkhosini we Zim Hip Hop Awards ikanti le video yakhe ikhethwe kuhlangothi lwama video aphekwe kuhle. UThabbz usanda kuhwatsha indlikizane yengoma ethiwa  yona elwisa ukungena kuluhlu lwengoma ezivutha amalangabi kulezinsuku emsakazweni we Power FM. Lumculi uthi uphakathi kokupheka idlalade lakhe lakuqala elibizwa ngokuthi  njalo eyinye ingoma ezaba yingxenye yalelidlalade ngethiwa . Abanye abaculi abasebenzisane lo Thabbz ekucindezeleni ingoma zakhe ngabagoqela uCal­_Vin kanye lo Dru Boy ikanti kulezinsuku usebenzisana lo Kid Active otholakala esigodlweni iHarare. Abafuna ukuxhumana lo Thabbz balakho ukumthinta kukhasi lakhe ele Facebook ngaphansi kwegama elithi Thabbz.